Samgöngu - og sveitarstjórnarráðherra boðar til fundar um fjarheilbrigðisþjónustu í dreifbýli miðvikudaginn 26. júní nk. í Norræna húsinu . Fundurinn er haldinn í tilefni af formennsku Íslands í Norrænu ráðherranefndinni og samhliða reglubundnum fundi Norrænu ráðherranefndarinnar um byggðaþróun . Á fundinum verða kynnt sænska formennskuverkefnið „ Healthcare and care through distance spanning solutions “ og íslenskt verkefni á sviði fjarheilbrigðisþjónustu sem er ein af aðgerðum byggðaáætlunar 2018 - 2024 . Með innleiðingu fjarheilbrigðisþjónustu er leitast við að jafna aðgengi almennings um land allt að almennri og sérhæfðri heilbrigðisþjónustu . Jafnframt er rafræn miðlun heilbrigðisþjónustu nýtt til að auka aðgengi að sérfræðiþekkingu og þar með gagnkvæmri faglegri ráðgjöf , samráði og samstarfi . Fundurinn fer fram á ensku og hefst kl. 14 . Aðgangur er ókeypis og öllum opinn á meðan húsrúm leyfir . Fundinum verður streymt í beinni útsendingu á vef Stjórnarráðsins . Sigurður Ingi Jóhannsson , samgöngu - og sveitarstjórnarráðherra opnar fundinn . Niclas Forsling , verkefnastjóri hjá Miðstöð fjarheilbrigðisþjónustu ( Centre for Rural Medicine ) í sveitarfélaginu Storuman í Norður-Svíþjóð . „ Healthcare and care through distance spanning solutions – upgrading rural regions into an innovation area . “ Sigríður Jakobínudóttir , sérfræðingur í heilbrigðisráðuneytinu og fulltrúi í stýrinefnd samnorræna verkefnisins Vård och omsorg på distans ( VOPD ) . „ Plans for progress in Remote Health Care Services in Iceland . “ Sandra Brá Jóhannsdóttir , sveitarstjóri Skaftárhrepps og Auðbjörg B. Bjarnadóttir , hjúkrunarstjóri og ljósmóðir . „ Pilot project in telemedicine in Klaustur . “ Fundarstjóri er Ragnhildur Hjaltadóttir ráðuneytisstjóri .